**Μ. Κριθαρίδης: Σκανδαλώδης η άνευ όρων και ωφελημάτων για το δημόσιο, εξαιρετικά γενναιόδωρη ενίσχυση της αεροπορικής Aegean**

Φαίνεται για άλλη μα φορά πως η Κυβέρνηση για εκεί που θέλει, μια χαρά βρίσκει και μάλιστα με γενναίες ενισχύσεις, μη επιστρεπτέες και με σκανδαλώδεις όρους.

Μια τέτοια περίπτωση συνιστά και η χρηματοδότηση της αεροπορικής εταιρείας Aegean με 120 εκατομμύρια ευρώ, χωρίς καν το δημόσιο να λάβει μετοχές για αυτή τη γενναία του συνεισφορά, παρά μόνο δικαίωμα προαίρεσης για την απόκτηση μετοχών.

Τόσο σκανδαλώδης είναι ο τρόπος με τον οποίο η Κυβέρνηση έχει δυο μέτρα και δυο σταθμά, από την μία για την παρασιτική ολιγαρχία δίχως σύνορα, η οποία αντιμετωπίζεται με ευνοϊκούς και εξαιρετικά γενναιόδωρους όρους και από την άλλη όλοι οι υπόλοιποι, οι μικρομεσαίοι και οι πιο αδύναμοι, που κάθε άλλο παρά αντίστοιχης στήριξης έχουν δει.

Βέβαια όλα αυτά είναι ζήτημα προτεραιοτήτων και για μία ακόμα φορά αναδεικνύονται οι προτεραιότητες της Κυβέρνησης στην ενίσχυση συγκεκριμένων ιδιωτών έναντι των δημοσίων ΜΜΜ, του δημοσίου συστήματος υγείας, της δημόσιας εκπαίδευσης κ.ο.κ..

Δεν είναι η πρώτη φορά, ούτε η τελευταία δυστυχώς, έπεται η Πειραιώς.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**